Ավելի ուշ՝ ՆԱՏՕ-ի անդամ պետությունների և կառավարությունների ղեկավարների հանդիպմանն իր ելույթում Փաշինյանը հայտարարեց, որ Հայաստանի հետ սահմանին և ԼՂ հետ շփման գծում Ադրբեջանի կողմից հրահրված հրադադարի խախտման և սադրանքների վերջին դեպքերը լուրջ կասկածի տակ են դնում Բաքվի հանձնառությունը խաղաղության գործընթացին: «Մենք վերահաստատում ենք ձեռք բերված նախորդ պայմանավորվածությունների իրականացման կարևորությունը, մասնավորապես, Վիեննայում, Սանկտ-Պետերբուրգում և Ժնևում կայացած հանդիպումների ժամանակ ձեռք բերվածները, որոնք, ի թիվս այլոց, ուղղված են խաղաղության համար նպաստավոր պայմանների ստեղծմանը և վստահության ամրապնդման միջոցառումների իրականացմանը»,- ասաց կառավարության ղեկավարը: